**Santa Fe** (*Sveta vjera* prevedeno sa španjolskog, službeno *Santa Fe de la Vera Cruz*) je grad i općina od 391,164 i aglomeracija od 540,200 stanovnikana sjeveroistoku zemlje u Istoimenoj provinciji u kojoj je administrativni centar.

Geografske karakteristike
-------------------------

Santa Fe se prostire u delti Rijeke Salado nedaleko od njena ušća u Rijeku Paranu. S druge strane rijeke nalazi grad Parana, sa kojim je danas povezan podriječnim tunelom Hernandarias. Od regionalnog centra Rosaria je udaljen 170 km sjeverno.

Historija
---------

Katedrala
Santa Fe je osnovao 15. novembra 1573. konkvistador Juan de Garay po nalogu guvernera Asuncióna, kao utvrdu smještenu osamdesetak km sjevernoistočno od današnjeg grada kod Cayaste. Ona je zbog čestih poplava napuštena i premještena na današnje mjesto 1651. tad joj je dodan pridjev Vera Cruz.

Uz utvrdu je niklo naselje sa pomoćnom lukom za 990 km udaljeni Asunción.. Za kolonijalnih vremena bio je jezuitski misionarski centar, u kom su oni podigli crkvu oko 1660.

Sve do sredine 19. vijeka označavao je sjevernu granicu do koje se širila španjolska kolonizacija i služio kao strateška straža protiv ratobornih Indijanaca iz Gran Chaca.

Od 1815. je administrativni centar vlastite provincije, jer je dotad pripadao Provinciji Buenos Aires.
Provincija Santa Fe je bila prva koja je 1819. donjela vlastiti ustav.

Za historiju Argentine je značajan kao mjesto u kom je 1853. održan kongres na kom je izglasan pvi ustav te zemlje.

Znamenitosti i obrazovanje
--------------------------

Santa Fe ima tri nacionalna historijska spomenika; crkvu i samostan sv. Franje iz 1680. katedralu iz 1685. i crkvu Merced građenu od 1660. do 1754.

Od 1919. je dom Nacionalnog primorskog univerziteta.

Privreda i transport
--------------------

Santa Fe je grad prehrambene, metalurške (livnice) i mašinske industrije (automobili).
Do njegove luke Colastiné, udaljene oko 400 km od Estuarija La Plata mogu doploviti i oceanski brodovi, pa se dobar dio tereta iz Bolivije i Paragvaja transportira iz nje.

Autoputom N°11, povezan je sa Rosariom i Buenos Airesom.
Grad ima i *Aerodrom Sauce Viejo* (IATA: **SFN**, ICAO: **SAAV**) 19 km južno od centra grada.

Gradovi prijatelji
------------------

Santa Fe ima ugovore o prijateljstvu sa sljedećim gradovima;

* Izrael Afula, Izrael
* Paragvaj Asunción, Paragvaj
* Peru Callao, Peru
* Španija Santa Fe, Granada, Španjolska
* Paragvaj Ypacaraí, Paragvaj

Izvori
------

1. 1 2 3 4 5 6  „*Concepción del Uruguay in Capital (Entre Rios)*" (engleski). City Population. Pristupljeno 10.11.2023.
2. 1 2  „*Argentina: Urban Agglomerations*" (engleski). City Population. Pristupljeno 10.11.2023.
3. 1 2   „*Santa Fe*" (španjolski). Gobierno de Santa Fe. Pristupljeno 10.11. 2023.
4. 1 2 3 4 5 6   „*Santa Fe*" (engleski). Encyclopædia Britannica. Pristupljeno 10.11. 2023.
5. ↑  „*Sauce Viejo Airport*" (engleski). Skybrary. Pristupljeno 10.11.2023.
6. ↑  „Sister cities of Tallinn" (engleski). Sister cities. Pristupljeno 10.11. 2023.

Vanjske veze
------------

***Santa Fe, Argentina*** na Wikimedijinoj ostavi

* *Municipalidad de la ciudad de Santa Fe* (službene stranice) ()

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 150091689
* LCCN: n80024385
* GND: 4051649-0
* SUDOC: 084665904
* BNF: cb12045265m (podaci)
* BNE: XX452096

 |